
ДО
ОБЩИНСКИ СЪВЕТ 
ПОМОРИЕ


ДОКЛАДНА ЗАПИСКА
ОТ ИВАН АЛЕКСИЕВ
КМЕТ НА ОБЩИНА ПОМОРИЕ

[bookmark: _Hlk171950926][bookmark: _Hlk171946478]Относно: Даване на съгласие за подписване на Споразумение за партньорство по проект: „Енергийна бедност в градски райони“, с водещ партньор EMSV Хетафе, Мадрид, Испания, и пълноправни партньори както следва: Община Мая, район Порто, Португалия; Община Поморие, България; Община Етербек, район Брюксел, Белгия и Общинска Агенция за развитие на Трикала, Гърция, както и одобрение на съфинансиране по правилата на ERDF (Европейски фонд за регионално развитие)

УВАЖАЕМИ ОБЩИНСКИ СЪВЕТНИЦИ,

Във връзка с одобрено за финансиране проектно предложение на водещ партньор EMSV Хетафе, Мадрид, Испания, и пълноправни партньори както следва: Община Мая, район Порто, Португалия, Община Поморие, България, Община Етербек, район Брюксел, Белгия и Общинска Агенция за развитие на Трикала, Гърция, както и одобрение на съфинансиране по правилата на ERDF (Европейски фонд за регионално развитие), с настоящата докладна записка, моля да се запознаете със следното:
На 28 юни Комитетът за наблюдение на Програма Урбакт IV одобри нови 10 мрежи за трансфер на иновации. 
Партньорите в тях ще работят по адаптирането и повторното използване на резултатите от завършени проекти за градски иновативни действия (UIA). Мрежите ще стартират дейността си на 1 септември 2024 г. и ще приключат процеса на трансфер на 31 август 2026 г. В тях участват 61 партньори от 19 държави и представляват предимно средни по размер градски партньорства. 39 (64%) от тях се включват за първи път в Урбакт. Най-големият брой партньори са от Испания (8), следвана от Португалия и Гърция (по 7) и Италия (6).
От българска страна община Поморие участва в мрежата EPIU ITN (Energy Poverty Intelligence Unit). В основата й е проектът на град Хетафе (Испания) който създава звено за проучване на енергийната бедност. Звеното се занимава с енергийната бедност в двата най-уязвими квартала на града: Las Margaritas и La Alhóndiga. Иновативният инструмент на проекта се основава на система за анализ на данни, която събира информация за потреблението на енергия, доходите и други фактори, определящи енергийната бедност. Системата групира уязвимите от енергийна бедност групи по социално-демографски и пространствени характеристики на три нива: дом, сграда и квартал. След като инструментът на проекта идентифицира енергийно уязвими случаи, те се управляват от междудисциплинарен екип от градските власти на Хетафе и неговата обществена жилищна компания. Те оценяват прилагането на индивидуални решения, както и компенсаторни действия за ангажиране, за избраните домове, сгради и квартали, засегнати както от енергийна бедност за отопление, така и от охлаждане.
Изпълнението на настоящия проект е първа стъпка към дефиниране на потенциала за създаване на модел за Енергийна общност на територията на Община Поморие. В този смисъл „Общностна енергия“ може да бъде широко понятие. Това са хора в общност, които си сътрудничат по енергийни въпроси. Може да се отнася до кампания за колективна смяна на доставчика, колективни инвестиции в слънчеви панели, но също и до обща собственост върху компания за доставка на енергия или дори върху разпределителната мрежа. В зависимост от дейността, общностната енергия може да приеме различни форми, като проектното предложение цели да дефинира реалистичен и работещ модел, приложим за местните потребности на територията на Община Поморие.
Предвиденият общ бюджет в проектното предложение е 549 835,00 Евро, разпределен по партньори, както следва:
1. EMSV Хетафе, Испания (Водещ партньор) – 162 200,00 Евро
2. [bookmark: _Hlk171948915]Община Мая, район Порто, Португалия (Проектен партньор) – 94 100,00 Евро
3. [bookmark: _Hlk171951280]Общинска Агенция за развитие на Трикала, Гърция (Проектен партньор) – 95 875,00 Евро;
4. Община Поморие (Проектен партньор) – 91 710,00 Евро;
5. Община Етербек, район Брюксел, Белгия (Проектен партньор) – 105 950,00 Евро;
По настоящата покана интензитетът на безвъзмездната помощ е до 80% от ЕФРР и 15 % съфинансиране от националния бюджет, като партньора от българска страна, Община Поморие следва да осигури 5 % съфинансиране, от одобрения си бюджет. 
В тази връзка предлагам на Общински съвет - Поморие, да вземе следните

РЕШЕНИЯ:

на основание чл.21 ал.1 т.23 и ал.2 от Закона за местното самоуправление и местната администрация, чл. 25, ал. 1 от Закона за социалните услуги, във връзка с Решение 2012/21/ЕС на Европейската комисия от 20.12.2011 година, Общински съвет-Поморие
1. Дава съгласие за изпълнение на проектно предложение „Енергийна бедност в градски райони“, с водещ партньор EMSV Хетафе, Мадрид, Испания, и пълноправни партньори както следва: Община Мая, район Порто, Португалия, Община Поморие, България, Община Етербек, район Брюксел, Белгия и гр. Трикала, Гърция,
2. Възлага на Кмета на Община Поморие да подпише „Споразумение за партньорство“ с Водещ партньор по проект „Енергийна бедност в градски райони“, с водещ партньор EMSV Хетафе, Мадрид, Испания, и пълноправни партньори както следва: Община Мая, район Порто, Португалия, Община Поморие, България, Община Етербек, район Брюксел, Белгия и гр. Трикала, Гърция,
3. Дава съгласие за съфинансиране от страна на Община Поморие, в размер на 5 % от бюджета на разходите, или 4 585,50 Евро.
4. Възлага на Кмета на Община Поморие осъществяването на всички дейности, необходими за правилното и законосъобразно изпълнение на решението. 
5. Общински съвет – Поморие допуска на основание чл.60, ал.1 от АПК предварително изпълнение на настоящото решение.



С уважение, 
ИВАН АЛЕКСИЕВ
Кмет на Община Поморие
Изготвил:						Съгласувал:
Георги Петков					Росица Стоева

